સ્પોર્ટ્સ ડેસ્ક: ઇંગ્લેન્ડના ફાસ્ટ બોલર જેમ્સ એન્ડરસને ભારત વિરૂદ્ધ 5 મેચની ટેસ્ટ સિરીઝને યાદગાર બનાવી દીધી છે. આ મેચમાં અંતિમ વિકેટના રૂપમાં જ્યારે એન્ડરસને મોહમ્મદ શમીને બોલ્ડ કર્યો તો તે ટેસ્ટમાં સૌથી વધુ વિકેટ ઝડપનાર બોલર બની ગયો હતો. એન્ડરસને ટેસ્ટ ક્રિકેટમાં પોતાની 564મી વિકેટ ઝડપી ઓસ્ટ્રેલિયાના ફાસ્ટ બોલર ગ્લેન મેકગ્રા (563)ને પાછળ છોડી દીધો હતો. આ સાથે ઇંગ્લેન્ડે પણ 5 ટેસ્ટની આ સિરીઝ 4-1થી પોતાના નામે કરી લીધી હતી.